**Аударма жұмысы**

**Мәтінді аудару**

**Тақырыпы: Кәсіпкерлік қызмет, оның негізгі түрлері мен нысандары**

Кәсіпкерлік – бұл пайда табу мақсатында өнім өндіру үшін жаңа әдістерді қолдануға, шикізаттардың жаңа көздерін, өнімді өткізу нарықтарын ашуға, әртүрлі мүмкіндіктерді пайдалануға негізделген өзіндік ұйымдастыру-шаруашылық новаторлық (жаңашыл) қызмет.

“Кәсіпкерлік” ұғымын экономикалық теорияға ең алғаш енгізген ағылшын экономисті Р. Кантильон.

Кәсіпкерліктің негізгі қызметтері:

Новаторлық қызметтің мәні өндіріс процесіне жаңа идеяларды енгізу, тәжірибелік-конструкторлық жұмыстарды жүзеге асыру, жаңа тауарларды өндіру мен жаңа қызметтерді көрсету болып табылады.

Ұйымдастыру қызметі өндірісті ұйымдастырудың жаңа әдістері мен нысандарын, еңбекақының жаңа нысандарын енгізу және оларды дәстүрлі нысандырмен тиімді үйлестіру, өндіргіш күштер жүйесінің негізгі элементтерін рационалды біріктіру және олардың орындалуын бақылаудан тұрады.

Кәсіпкердің шаруашылық қызметі еңбек, материалдық, қаржы, интеллектуалдық және ақпараттық ресурстарды тиімді пайдалану болып табылады.

Әлеуметтік қызметі негізгі мақсатқа, экономикалық заңдардың қызмет ету талаптарына сәйкес, қоғамға қажетті тауарлар мен қызметтерді өндіруден тұрады.

Жеке қызмет кәсіпкердің жеке мақсаттарының жүзеге асуын, өз жұмысынан қанағат алуын білдіреді.

Кәсіпкерлік субъектілері: жеке тұлғалар, адамдар тобы және мемлекет болып табылады. Осыған сәйкес нарықтық экономикада кәсіпкерлік қызметтің үш нысаны бар: мемлекеттік, ұжымдық және жеке.

Кәсіпкерлік объектісі пайданы максималдау мақсатында өндіріс факторларының ең тиімді үйлесімін жүзеге асыру болып табылады.

Кәсіпкерліктің негізгі түрлері:

Коммерциялық кәсіпкерлік – бұл әртүрлі бағыттағы тауарлар мен қызметтерді сатумен байланысты қызмет түрі.

Қаржылық кәсіпкерлік – бұл сатып алу-сату объектісі ақша, бағалы қағаздар мен шетелдік валюта болып табылатын кәсіпкерлік түрі.

Өндірістік кәсіпкерлік негізін кез-келген бағыттағы өндіріс құрал-жабдықтары құрайды. Бұл көп қаржылық, материалдық, шығармашылық және интеллектуалдық күшті талап ететін кәсіпкерлік қызметтің ең күрделі бағыты. Өндірістік кәсіпкерлік түпкі өнімі шығарылған өнім болып табылады.

Сақтандыру кәсіпкерлігі сақтандырушыға кездейсоқ жағдайларда сақтандырылған мүліктің, құндылықтардың орын толтыру үшін белгілі бір процент төлеуге кепілдік береді.

Делдалдық кәсіперлік өнім өндірмейді, олар тауар өндірушілер мен сатып алушылар арасында делдалдық қызметтер көрсетеді.